钦定古今图书集成/明伦汇编/官常典/第405卷 > 明
## 钦定古今图书集成/明伦汇编/官常典/第405卷 > 明

明设行人司，置正副及行人等员，而属于礼部。
按《明会典》：礼部所属衙门：行人司司正一员，左、右司
副各一员。

〈注〉万历九年革左司副一员。十一年复。

行人三十二员。

〈注〉旧三百四十五员。嘉靖中存三十七员。万历九年革五员。

南京礼部所属衙门：行人司、左司副一员

按《春明梦馀录》：“行人司在西长安街朝房之西，设司
正一人，司副二人，行人三十六人，职专使命。凡颁行
诏敕，册封宗藩，抚谕番夷，征聘才贤，及赏赐、慰问、赈
祭、军旅、祭祀叙差焉。凡法司谪戍囚徒送五府者，填
精微缴内府按《菽园杂记》：“行人司行人初置三百六十员，今存三
十六员。”

### 太祖洪武二十七年凡行人令于进士内除授

按《明会典》云云。

洪武二十五年、令凡传制遣使持节。俱东阶左行
按《明会典》云云

### 武宗正德元年诏使者赍诏外国请留诏书者听按明会典正德元年题准凡使者赍捧诏节前往安南等国若国王请留诏书为传国之宝者听

### 世宗嘉靖十五年谕鸿胪寺凡遣使册立册封正使立于御道之左副右拜命而行

按《明会典》云云。

### 皇清

《大清会典》礼部所属衙门：

行人司

司正一员

司副一员

行人十二员，初设十九员。顺治五年裁一员。十五年裁六员。

顺治二年，置行人司正七品衙门，设司正一员、司副一员、行人十八员，俱系汉缺，属礼部。十五年，裁行人六员，职专奉使等事。

凡颁

诏“册封存问护送祭葬”等项。旧例俱先尽行人差遣

如“行人不敷，方差各衙门官。”

凡奉差赍

诏事毕、复

命“遵照限期回部。不许绕道耽延在外久住。”

凡

册封外国。旧例。礼部移文到司、选择仪度修伟者

以职名开送

凡出使外国俱

赐给品服。

凡遇

圣驾幸学、差本司官一员、行取衍圣公、并《五氏》博士、

等官、驰驿赴京陪祀。候礼部行文到司、照次开送

凡存问在籍太臣。吏部行文到司。轮次差遣。凡护送大臣回籍、吏部行文到司、轮次差遣。凡

恩恤赐葬。已故大臣、礼部行文到司、轮次差遣